Kaufland România anunță deschiderea celui de-al 176-lea hipermarket din rețea, în Zalău, județul Sălaj. Acesta este cel de-al doilea magazin din oraș și va genera 70 de noi locuri de muncă, contribuind astfel la dezvoltarea economică a regiunii.
Situat pe Strada Corneliu Coposu nr. 142, magazinul este construit pe o suprafață de peste 5.000 mp, dintre care aproximativ 3.000 mp sunt alocați spațiului de vânzare.
Hipermarketul şi-a deschis porțile publicului joi, 29 februarie, și funcţionează între orele 07:00-22:00, de luni până sâmbătă, respectiv între orele 08:00-20:00, duminica.
În ziua inaugurării, joi, pe 29 februarie, clienții noului magazin Kaufland din Zalău au fost așteptați cu o reducere de 30% la categoria de legume și fructe proaspete. Printre produsele incluse în ofertă, în limita stocului disponibil, se regăsesc și: Mărgăritar zahăr cristal 1KG, la prețul de 3,85 RON/bucată, lenjerie de pat la prețul de 34,99 lei/bucată și șurubelniță Parkside 12V, la prețul de 189 lei/bucată.
Magazinul are o capacitate totală de 205 locuri de parcare, dintre care 10 pentru persoanele cu dizabilități, 8 pentru părinți și 3 locuri cu acces la stația de încărcare a mașinilor electrice. De asemenea, clienții au la dispoziție și un rastel pentru biciclete, cu 16 locuri.
Pentru plata rapidă a cumpărăturilor, Kaufland pune la dispoziția clienților 14 case de marcat – 8 express, de tip self check-out, și 6 de tip standard. În plus, noul magazin din Zalău va avea implementat și serviciul K-Scan, care oferă clienților posibilitatea de a scana singuri produsele pe parcursul vizitei în magazin, pentru o încasare rapidă la casa de marcat.
Noul Kaufland din Zalău dispune de un raion amplu de legume și fructe, precum și de o vitrină cu servire asistată pentru produse proaspete – cu o lungime de peste 21 metri, brutărie, produse congelate, alimente de bază, dulciuri, produse de drogherie, băuturi și produse nealimentare. La punctul Grill din exterior, clienții sunt așteptați cu un meniu variat de mâncăruri gustoase gata preparate: pui rotisat, pulpe de pui, crispy, nuggets, mici, ceafă de porc, cârnați thüringer, cabanos, cartofi prăjiți și băuturi răcoritoare.
Galeria comercială oferă acces la o varietate de magazine și servicii, printre care: Refugiul Gurmanzilor, unde clienții vor găsi produse de cofetărie, patiserie, paste de casă, sandwich-uri, băuturi calde și reci, precum și casa de schimb valutar Macrogroup, magazin specializat Tutun/Loto/Ziare Inmedio, Farmacia Catena, ATM Multibanco și serviciu de coletărie EasyBox.
Noul magazin Kaufland din Zalău integrează sisteme de colectare separată, în linie cu angajamentele companiei de a încuraja comportamentele ecologice și responsabilitatea pentru protejarea mediului, în rândul clienților. Astfel:
- În interiorul magazinului, se află un automat de reciclare, de tip self-service, unde clienții pot recicla ambalaje în schimbul voucherelor de extra-reducere. Aici pot fi aduse ambalaje din plastic, sticlă și metal (cu volum de până la 3 litri), garanția de 0,50 RON fiind restituită doar pentru ambalajele cu simbolul "Ambalaj cu garanție" tipărit pe etichetă.
- În zona de la intrare, în spațiul special amenajat sub forma unei broscuțe țestoase, clienții pot depune pentru reciclare ambalaje ale produselor de îngrijire personală sau de curățenie și vor fi recompensați pe loc cu vouchere de 35% reducere la cumpărarea altor produse noi, din oferta lunară. Clienții pot depune sticle goale din plastic de șampon, balsam, gel de duș, cremă de corp, de față sau de mâini, apă de gură sau de săpun lichid, dar și recipiente goale de produse de curățenie, precum detergenți de haine sau de vase, soluții de curățare a bucătăriei, băii, pardoselii sau geamurilor. Voucherele se ridică de la Biroul de Informații din magazin.